Ribéry sapunika samsaya kondhang, ugi minggahaken spèkulasi saking panulis lan pandhukung bilih Marseille badhé menangaken Gelar Ligue 1 kapisananipun wiwit musim 1991-1992. Piyambakipun miwiti musim 2006-2007 kanthi menangaken skor inggil (3-0) wonten ing pertandhingan kaping kalihipun nalika nglawan AJay Auxerre.[61] Ananging wonten ing sisa musim gugur, Ribéry boten saged damel gol. 11 November 2006, piyambakipun cedera pangkal paha, lan Marseille kawon saking Lille 1-0.[62] Cedera punika ngakibataken Ribéry kedah ngaso kanggé sapérangan minggu, lan saged main malih sasampuning musim dingin. Nalika bibar musim dingin, wiwit Januari, piyambakipun saged damel kalih gol kanggé ndhèrèkaken Marseille ngasoraken Auxerre.[63] Wulan candhakipun, Ribéry cedera patah kaki nalika nglawan Toulouse.[64] Cedera punika ngakibataken piyambakipun boten saged ndhèrèk sekawan pertandhingan,